Niður með ykkur!
Verið kyrr!
Já!
Neyðarkall! Þetta er Sawyer 2.
Sjóræningjar ráðast á okkur. Óskum eftir aðstoð.
Sagt er að allir séu góðir í einhverju.
Hvað með mig? Ég tala við fiska.
Þannig kynntist ég Stormi, vini mínum.
Hann reddar mér alltaf fari.
Sumum finnst þetta hlægilegt en mér er alveg sama.
Vegna þess að ég er líka góður í einhverju öðru.
Það er að brjóta hausa.
Pá! Pabbi lamdi alla sjóræningjana.
Aumu sjóræningjar...
Pabbi lúbarði þá.
Golþorskarnir áttu aldrei séns.
Pabbi tuskaði þá almennilega til.
Já! Koma svo!
Passaðu þig.
Fyrirgefðu, pabbi. Mín mistök.
Þetta er sonur minn, Arthur Junior.
Fyrir fjórum árum breyttist allt.
Ég varð ástfanginn af konu.
Áður en ég vissi af
giftum við okkur og eignuðumst barn.
Sá litli er það besta sem hefur komið fyrir mig.
En krakkinn sefur ekki.
Hvað ertu með þarna?
Allt í lagi.
Hann hittir alltaf í mark.
Hvað í...?
Ég vakna eldsnemma, því auk þess að vera kvæntur og eiga barn
fékk ég loksins vinnu.
Alveg rétt.
Ég er konungur fjárans Atlantis.
Hvernig tókst mér það?
Ég kom í veg fyrir að Orm bróðir gerði árás á yfirborðið.
Í kjölfarið hrifsaði ég hásætið af honum.
Fyrst var ég alveg...
Já!
Hafsvæðin hafa lengi verið...
En svo kom í ljós að það var ekkert gaman að vera kóngur.
Ég minni Nereus konung á það...
Endalausir fundir og pólitík.
Mér leiðist svo að ég man varla hvor hlið Lagarkóngsins er hvað.
Já! Þetta var geggjað!
Það er alveg nógu slæmt
en í ofanálag starfar Ríkjaþing hérna
sem enginn sagði mér frá.
Þau skjóta niður allt sem ég vil gera.
Það eina sem gerir stritið
og svefnleysið þess virði er að umgangast þann litla.
Þú hittir ekki!
En starfið er líka skemmtilegt.
Ég held hafinu öruggu á þann hátt sem ég kann.
Sérstaklega þegar ég stöðva ólöglega bardaga.
En fyrir allt sem ég geri rétt klikkar eitthvað á móti.
Andsk...
Ó, já. - Gjörðu svo vel.
Hann þarf að fá systkini til að leika við.
Hann á hund.
Heyrðu, mér er alvara.
Ég sá hvað þú varst einmana í uppvexti þínum.
Einkabarn.
Mér þótti leitt að geta ekki gefið þér það.
Ekki vera of harður við þig.
Ég á bróður og hann er skítbuxi.
Ekkert svona.
Samband þitt við Orm er ekki hefðbundið bræðrasamband.
Öll systkini rífast vissulega, en þegar allt kemur til alls eru þau fjölskylda.
Þú ættir að geta stólað á aðstoð þeirra.
Ég myndi samt frekar vilja hund en hann.
Hey, sjáðu þetta.
Fjandinn sjálfur.
Hæ, drengurinn minn. Ertu að tala við fiskana?
Je minn. Pabbi, þetta gengur frá mér.
Alla ævi hef ég þráð að deila náðargáfunni með einhverjum.
Þú og ég, sonur sæll. Við erum öðruvísi. Við erum einstakir.
Við tengjumst bæði landi og hafi.
Ég hlakka til að kynna þig fyrir tignarlegum skepnum jarðar
og sýna þér hvað heimurinn er æðislegur.
Já, þú og ég.
Ég samkeyrði þetta og hnitin frá dr. Shin en fann ekki neitt.
Engar minjar frá Atlantis undir ísnum.
Hann hefur sent okkur í aðra fýluferð.
Hvern dag sem ég get ekki lagað búninginn minn fær Aquaman að lifa.
Kannaðu þetta aftur.
Við erum nálægt í þetta sinn. Ég finn það á mér.
Leiðangursbók, dagur 463. Dr. Stephen Shin skrásetur.
Leit mín að Atlantis hefur leitt mig á enda jarðar.
David Kane er að missa þolinmæðina.
Ef ég finn ekki brátt atlantísku tæknina sem hann leitar að
munu þau líklega...
Við skulum ekki fara út í það. Þetta hlýtur allt að blessast.
Dr. Shin, líttu á þetta.
Segðu að þú hafir fundið eitthvað.
Skjálftavirknin er gríðarleg.
Hvar er skjálftamiðjan?
Við stöndum á henni.
Hlauptu!
Hvað gerðist? Var þetta jarðskjálfti?
Nei, ég held að hluti af ísbreiðunni hafi losnað frá.
Stattu á fætur.
Ég er ökklabrotinn. - Flýtum okkur.
Stattu á fætur. Forðum okkur héðan.
Við verðum að flýta okkur.
SENDI MERKI
Gerðu það, hjálpaðu mér!
Hjálpaðu mér! Ekki sleppa!
Hvað í fjandanum kom fyrir þig?
Það er eitthvað þarna.
Stórmerkilegt.
Mælarnir sýna að eitthvað sé hérna.
Það er nógu stórt til að vera skip frá Atlantis.
Þar gætum við fundið tæknina sem þarf til að laga búninginn.
Hvernig getur þessi staður verið til?
Þetta var allt gegnheill jökull áður en við fórum að hita plánetuna.
Guði sé lof fyrir hlýnun jarðar.
Hún er ekki beinlínis jákvæð.
Sporin liggja niður.
Græið ykkur.
Bíddu, sporin liggja þangað niður
og það þýðir að skrímslið er þarna niðri.
Allt í lagi. Þá förum við niður.
Ég trúi þessu ekki.
Þetta er eins konar mannvirki.
Það er meira grafið í ísnum.
Ég hélt að við fyndum bara skip.
Dreifið ykkur og leitið. - Já, herra.
Við fundum eitthvað stórt hérna, doktor.
Þetta er nokkurra þúsunda ára gamalt.
Stórmerkilegt.
Hvaða staður er þetta?
Loksins... ertu kominn hingað.
Frelsaðu mig úr prísund minni
og ég veiti þér nægan styrk
til að drepa manninn sem myrti föður þinn.
Ekki skilja hann eftir svona!
Biðjið hafið um miskunn.
Farðu. Þú verður að lifa til að geta drepið þennan andskota.
Þú hirðir frá honum það sem hann stal frá þér.
Heimili hans mun brenna
og ríki hans mun falla í árásum hersveita minna.
David. Nei, David.
David!
David, þetta er allt í lagi.
Þú ert ómeiddur.
Hver djöfullinn er þetta?
FIMM MÁNUÐUM SÍÐAR
Ótrúlegt myndefni berst frá öllum heimshornum.
Góða kvöldið.
Undanfarna fimm mánuði hefur mælst einstök hækkun
á hitastigi víða um heim.
Þetta hefur orsakað mestu veðursveiflur sem sést hafa.
Já, þetta er þrumuveður með snjókomu í Dallas í Texas.
Skyggnið er næstum ekkert og von er á meiri snjó í kvöld
en fellur vanalega á heilu ári í Dallas.
Þetta er aðeins einn angi þessa óvenjulega veðurfars
sem er ólíkt nokkru öðru sem sést hefur.
Arthur.
Þingið kallaði saman neyðarfund.
Það hefur greinst önnur farsótt.
...vísindamenn eru algjörlega ráðþrota.
En helsta spurningin er þessi:
Hve lengi heldur þetta áfram svona og hversu mikið mun hitinn aukast?
ATLANTISÞINGIÐ
Hvar kom farsóttin fram núna?
Í níundu kvísl Atlantis
og nú hafa borist fregnir af tilfellum í Fiskmannaríkinu.
Við höfum ekki séð slíkan faraldur öldum saman.
Hvers vegna núna?
Súrnun sjávar, minna súrefni eða eiturþörungablómi.
Veldu ástæðu.
Fólkið á yfirborðinu hefur eitrað andrúmsloftið í rúma öld.
Öllum er sama um afdrif okkar ef enginn veit af tilvist okkar.
Til að eiga þátt í samtalinu þurfum við að fá sæti við borðið.
Nú verður Atlantis að gera yfirborðinu vart við sig.
Yðar hátign þekkir afstöðu þingsins til þessa máls.
Við getum rætt við vísindamenn þeirra og samnýtt tæknina
til að bæta skaðann sem þau hafa valdið.
Ég veit að það er ekki hefðin hérna en heimurinn skreppur saman
og gömlu siðirnir vernda okkur ekki lengur.
Þetta eru breyttir tímar.
Atlantisbúar vilja þetta.
Hér er heil kynslóð sem vill ekki fela sig lengur.
Hefurðu nú þegar gleymt því að þessi plága
kostaði lærimeistara þinn lífið?
Viltu semja við þetta fólk?
Við veittum bróður þínum stríðsvald og gerðum að Hafmeistara af ástæðu.
Ef við ákveðum að gera landkröbbunum kunnugt um tilvist okkar
verður það til að gjöreyða þeim, ekki til að lifa í samlyndi.
Hey, ekki slæmt.
Ég var alltaf helmingi lengur að svæfa þig.
Hvernig fórstu að þessu, pabbi?
Við Mera fáum aðstoð heils ríkis
en guttinn tekur okkur samt í nefið.
En þú...
sást um mig og ólst mig upp aleinn.
Þú ert ofurhetjan.
Fyrir einstæðum foreldrum.
Starfið mitt var nú aðeins streituminna en þitt.
Ég er glataður í mínu starfi.
Vulko sagði mér að sameina landið og hafið.
Vandinn er að helmingur Atlantisbúa vill enn eyða yfirborðsheiminum.
Þau hlusta ekki á rök. Ég sameina ekki neitt.
Vulko hafði trú á þér. Já.
Ég veit það.
Ég sakna hans.
Heyrðu.
Þú getur ekki bjargað öllum.
Viltu vita hvernig mér tókst að ala þig upp hérna, aleinn?
Ég held bara áfram.
Þú fagnar sigrunum og syrgir tapið.
Svo vaknarðu næsta dag og byrjar upp á nýtt.
Stundum er mesta hetjudáðin að gefast ekki upp.
EINHVERS STAÐAR Í ATLANTSHAFI
VERKJALYF
Menn voru ekki skapaðir fyrir slíkt hafdýpi.
Hafðu ekki áhyggjur af því.
Mundu bara hver smíðaði skipið.
Ég hef meiri áhyggjur af því hve langt síðan það var.
Við nálgumst áfangastað. Virkjum huliðshaminn.
Hey, doktor.
Hafðu stóru byssuna klára.
Leiðangursbók, dagur 613.
Kane er farinn í eina hættulegustu för okkar.
Þriggja manna ránsteymi á áttfætlubátum.
Ótrúlegt að fornu vélarnar sem við fundum
skuli enn virka eftir öll þessi ár.
Ég lagaði þær bara að okkur þörfum.
En þær þurfa samt sérstakt eldsneyti til að virka.
Kane kallar það orikalkum.
Skil ekki hvernig hann veit þetta
en það byrjaði daginn sem hann fann þríforkinn.
Skyndilega veit hann leyndarmál sem hann gæti ekki vitað
eins og að eina leiðin til að finna orikalkum
sé að stela því úr vel vörðum hvelfingum.
Nú förum við í ránsferð í þá allra hættulegustu.
Þið hafið korter til að fara inn og út.
Það eru engin skekkjumörk.
Þið ættuð að komast inn þarna.
Við viljum engin átök.
David, við berjumst ekki við allan her þeirra.
Verið vakandi.
Við vitum ekkert um öryggisráðstafanir þeirra.
ORIKALKUM-GEYMSLUHVELFING
Hefjum brottnámið.
Varlega. Þetta er afar viðkvæmt.
Hlöðum prammann.
Stingray. Áætlunin hefur breyst.
Ég þarf brottflutning strax!
Verið öll tilbúin að berjast.
KONUNGSRÍKIÐ ATLANTIS
Stórmerkilegt.
Taktu eftir, óskráða skip.
Þú ert utan siglingasvæðis. - Doktor.
Virkjaðu hljóðbylgjuvopnið.
Ólöglegri siglingu yfir landamærin
verður svarað af hörku. - Núna!
Ég hleð vopnið.
Landamæraeftirlit, árásaraðili nálgast.
Hlaðið vatnsfallbyssur og miðið á skotmarkið.
Vatnsfallbyssan við landamærin miðar á skotmarkið.
Stillt á hámarksorku.
HLÍF VIRKJUÐ
Við höfum þau í sigtinu. - Skjótið þau.
Eftir hverju bíðurðu? Skjóttu!
Herra, óvinir frá Atlantis nálgast.
Skiptið liði og farið á brottfararstaðinn. - Móttekið.
Þau tæmdu hvelfinguna og mega ekki sleppa.
Þau sleppa ekki. Ég sé um þennan.
Ekki skjóta! Þau fara í gegnum næturmarkaðinn.
Passið almennu borgarana.
Varúð, óleyfður aðgangur í ofurgöngin.
Yfir 600 hnúta hámarkshraða.
Dragið strax úr hraðanum.
Fjandinn.
David, við erum á brottfararstaðnum.
Orikalkumið er komið um borð.
Förum héðan.
Nei, ekki strax!
Nú ætla ég að drepa hafmeyju.
Láttu konuna mína í friði.
Konuna þína?
Fyrst stalstu hásæti bróður þíns,
en stalstu svo konunni hans?
Aquaman, skammastu þín.
David, förum héðan.
Allur herinn þeirra er á leiðinni.
Við deyjum ef við förum ekki.
20 gráður í bak.
Hleypið af hljóðbylgjuvopninu.
Gerðu það, Shin!
Lafði Karshon hefur kallað Þingið á neyðarfund
til að ræða tillögu um að svipta konunginn framkvæmdavaldinu.
Hásætið er hjarta Atlantis.
En það er allt of oft autt nú orðið
því kóngurinn er jafnmikið á yfirborðinu og hérna.
Nú hafa óvinir hans af yfirborðinu elt hann heim.
Þessi harmleikur er forsmekkurinn af skaðanum sem bíður okkar
ef Atlantis gerir yfirborðinu kunnugt um tilvist sína.
Ef hann getur ekki verndað sína eigin fjölskyldu,
hvernig getur hann verndað okkur?
Hann er öðruvísi núna og sterkari en áður.
Hann getur barist við mig án búningsins.
Hvar fékk hann öll nýju leikföngin?
Tæknin virðist ævaforn en við þekkjum ekkert þessu líkt.
Vopnið sem hann notaði skýtur eins konar úthljóðsorku
sem truflar taugakerfið.
Hverju var stolið?
Hann komst undan með mikið magn af orikalkumi.
Á ég að vita hvað það er?
Orikalkum er orkugjafi sem var nýttur til forna.
Gefur frá sér gríðarlegt magn gróðurhúsalofttegunda
sem skaða plánetuna.
Við vorum sjálf komin langt með að eyðileggja höfin
áður en við áttuðum okkur á því.
Efninu verður ekki fargað á öruggan hátt svo að allar leifarnar
voru grafnar í tólf hvelfingum djúpt undir hafsbotni.
Vörum hinar geymslurnar við.
Hann hefur þegar farið þangað og tekið allt.
Við teljum hann hafa stolið þessu leynilega í fimm mánuði.
Nú var hann staðinn að verki.
Þessi hækkun á hitastigi jarðar sem veldur hamförum á yfirborðinu
og veikir sjávarbúana hófst fyrir fimm mánuðum.
Hann notar stolið orikalkum til að hita plánetuna.
Því ætti hann að gera það? -Ég veit það ekki, en kemst að því.
Ef hann notar orikalkum til að hita plánetuna er tíminn á þrotum.
Hann þvingar okkur fram yfir vendipunkt.
Við verðum að stöðva hann til að forðast hrun loftslags jarðar.
Við verðum að finna hann en hann virðist horfinn.
Ég held að ég viti hver getur hjálpað okkur.
En ykkur líkar það ekki.
Bróðir þinn?
Hann er sá síðasti sem ég vil biðja um hjálp
en hann hefur unnið með Manta
og er sá eini sem gæti fundið hann tímanlega.
Fiskmennirnir leyfa þér aldrei að tala við Orm.
Hann drap konung þeirra.
Ég ætlaði ekki að biðja um leyfi.
Arthur, Atlantis getur ekki frelsað Orm frá vinveittu ríki.
Það yrði stríðsyfirlýsing.
Atlantis gerir það ekki.
Ég frelsa hann sjálfur.
Karshon leitar að átyllu til að hrifsa til sín stríðsvaldið.
Þú verður valdalaus leiðtogi ef hún gerir það.
Ég á að vera þarna úti þar sem ég kann mitt fag.
Ég þoli ekki að koma engu í verk.
Ég verð að gera þetta.
Ef einhver fréttir það eða þú verður gómaður
klofna konungsríkin í sundur.
Hjálpaðu mér að vera ekki gómaður.
Upplýsingar frá Xebel herma að bróður þínum sé haldið
á yfirborðinu í leynilegu og einstöku neðanjarðarfangelsi.
Þeir reikna með að enginn úr sjónum þori yfir eyðimörkina.
FANGELSI EYÐIMERKURBÚA Á SVÆÐI FISKMANNA
Sérstakur galli handa þér.
Er hann í drengjastærð?
Hann á að vera þröngur.
Litberarnir breytast og fela þig í allt að mínútu.
Flestir skynjarar greina þig ekki.
Þeir sjá þig aldrei nálgast.
Hvað með fjarskiptin?
Talstöðvar eru of áhættusamar.
Ég sendi höfuðfætling með þér, sem verður sendiboði.
Þetta er kolkrabbi.
Taktískur og praktískur ofurútsendari.
Það er skammstafað sem Topo.
Erfðafræðilega sérhannaður til að laumast inn og njósna.
Hann spilar líka á fjölda hljóðfæra.
Láttu lítið fyrir þér fara þarna.
Þú ert ósýnilegur en sæðisarmurinn lyktar eins og beitusmjör.
Topo, heimski smokkur!
Í guðanna bænum!
Er blek hland?
Fangelsið er vaktað af ógurlegum Eyðimerkurförum.
Dauðadýrkandi meinlætaverum sem lifðu af þegar Sahara þurrkaðist upp
með því að nærast á blóði.
Ef þeir góma þig, blóðtæma þeir þig.
Orm verður mjög veikburða.
Þeir takmarka vatnið til hans,
þannig að hann rétt nái að hjara.
Ef þú hittir Orm skaltu segja honum að ég elski hann.
Segðu honum að ég hugsi til hans hvern einasta dag.
Ég skila því.
Hann er einn af fjölskyldu ykkar
en ekki gleyma hver hann er í raun.
Þegar þú hefur frelsað Orm máttu ekki snúa í hann baki.
Þú þarfnast hans en mátt aldrei treysta honum.
Hörmung að sjá þig.
Hvern fjandann ert þú að gera hér?
Hjálpa þér að strjúka.
Hefurðu misst vitið?
Þú komst mér hingað.
Ekki hanga í því liðna. Ræðum það seinna.
Þú mátt ekki hjálpa mér að strjúka.
Við gerðum sáttmála við Fiskmannaríkið.
Ég kem í veg fyrir að David Kane rústi heiminum
og þú einn getur hjálpað mér. Reiknaðu dæmið.
Fjandinn. Komdu, Cast Away. Sæktu Wilson og drífum okkur.
Fljótur nú.
Þetta breytir engu.
Ég tek ekki annað í mál, litli bróðir.
Ekki kalla mig bróður.
Hermanito? Láttu ekki svona.
Topo, heimski smokkurinn þinn. Vaknaðu og opnaðu dyrnar.
Topo?
Höfuðfætlingurinn?
Trúðu mér, ekki mín hugmynd.
Topo!
Jæja, komdu.
Bíddu.
Komstu... með vatn?
Já.
Nei, fyrirgefðu.
Ég drakk það á leiðinni.
Hvað þá? -Það er heitt þarna uppi.
Skrattakollur!
Rólegur.
Kanntu að sitja þessi dýr? - Ertu að grínast?
Ég veit ekki hvað þetta er. - Hvað segirðu?
Já!
Jæja, vatnið er þarna.
Áfram, spóaleggur.
Já, allt í lagi.
Vel gert, litli brói. Fimmu.
Nei.
Allt í lagi. Vel af sér vikið.
Ég þarf að sinna alls konar kóngadæmi í Atlantis svo við skulum koma okkur.
Komdu, Topo!
Þetta er verra en ég hefði getað ímyndað mér.
Verndun Atlantis er helg trúnaðarstaða.
Enginn kóngur hefur leyft rof á borgarmúrnum í hundrað kynslóðir.
Hundrað kynslóðir? Í alvöru?
Hvað eru það mörg ár?
Ég er lélegur í jarðfræði. Eru það milljón ár?
Kallarðu mig einn af milljón?
Hvernig geturðu grínast á svona stundu?
Það er konungi ósæmandi að gantast.
Fyrirgefðu, yðar tign, að ég noti spaug
til að fela tilfinningar og losa um streitu.
Annars væri ég eins og þú. Samanherpt rassgat.
Ofurklemmt.
Ef álagið sem fylgir leiðtogahlutverkinu er þér um megn
ættirðu að hætta og leyfa einhverjum sem kann þetta að vera konungur.
Veistu hvað?
Ég hlakka til að kasta þér aftur í steininn að þessu loknu.
Óþarfi. Ég stöðva David Kane og gef mig fram við Fiskmennina.
Þannig sýni ég Atlantis hollustu.
Þú ert svo dramatískur.
Hjálpaðu mér bara að finna fíflið.
Tengiliður minn veit hvar er best að leita.
Hvað kom fyrir hann?
David Kane var miskunnarlaus en ekki snargeðveikur.
Hann lagði byssu að höfði heimsins og tók í gikkinn.
Án þess að setja fram kröfur.
FORN ORIKALKUM-HREINSUNARSTÖÐ
Til hamingju, dr. Shin.
Byssan þín virkaði eins og þú sagðir.
Þú fannst hana. Ég kom henni bara í gagnið.
Ég bjóst ekki við því að við notuðum hana gegn öðrum.
Hvað get ég sagt?
Það fer ekki allt eftir áætlun.
En ég óttast það einmitt.
David, þetta efni gæti endurmótað alla plánetuna.
Hey, doktor.
Við erum nálægt því að leysa úr læðingi mestu orku í sögu mannkyns.
Viltu virkilega ganga burt frá þessu núna?
Ef ég segi já, leyfirðu mér það?
Auðvitað.
Viltu kanna hvað þú endist lengi í frumskóginum?
Gjörðu svo vel.
Ég held að ég doki við.
Já.
Velkominn á síðasta ónumda svæðið.
Þau hirtu skip frá öllum heimshornum til að byggja upp þennan stað.
Sokkna borgarvirkið.
Eini staður jarðar þar sem úrþvætti lands og sjávar blanda geði.
Hingað kemur fólk til að hverfa.
Ja hérna.
Áhrifamikið krummaskuð.
Því hef ég aldrei heyrt um þetta?
Þetta er ekki á allra vitorði. Þetta er griðastaður sjóræningja.
Sjóræningja?
Kannski vissirðu það ekki en ég er óvinsæll á meðal sjóræningja.
Ég veit allt um það.
Rólegur, þetta var eina leiðin til að koma okkur inn.
Hefðir mátt vara mig við.
Hefðirðu samþykkt þetta?
Alls ekki. - Steinþegiðu þá.
Þarna er Stórfiskurinn.
Hann kynnti mig fyrir David Kane.
Hann semur fyrir hönd sjóræningja, málaliða og þrælahaldara.
Svalt.
Ég snapa slagsmál.
Láttu mig um þetta.
Hann getur vísað okkur á Manta
en segir ekki orð ef þú stekkur þangað og hnyklar vöðvana.
Heppinn að við ólumst ekki upp saman, litli bróðir.
Ekki kalla mig bróður.
Jæja.
Er þetta ekki dálítið óvænt?
Ég vissi ekki að þú hefðir verið látinn laus.
Það gerðist mjög nýlega.
Erum við ekki öll útlagar?
Við þurfum að finna David Kane.
Slæmar fréttir, því miður.
David Kane er ekki lengur á markaðnum.
Ekki falur fyrir neina upphæð.
Hann starfar eingöngu á eigin vegum.
Hvar felur hann sig núna?
Í staðinn býð ég þér greiða...
frá konungi Atlantis.
Heldurðu að ég vinni með einhverjum
með svona blóðugar hendur?
Ég er ekki með hendur.
Eða fætur.
Ef upplýsingarnar eru traustar
lofa ég að koma ekki beint hingað og rústa þessum stað.
Þar fór í verra.
Konungar Atlantis hafa venjulega snúið blinda auganu við Sokkna borgarvirkinu.
En nú verðum við að blinda þig.
Þá það, hnyklaðu vöðvana.
Mölvið hausinn á heimskingjanum!
Búmm!
Náði þér, fitukeppur.
Allt í lagi. Við hljótum að geta leyst úr þessu.
Talaðu.
Ég veit ekki hvar hann er en ég hef heyrt orðróm.
Um óvirka eldstöð í Suður-Kyrrahafi sem kallast Djöfladjúp.
Talaðu hraðar.
Eyjan var alltaf hrjóstrug
en þar hefur víst vaxið frumskógur.
Siglingatæki fara í steik um leið og þú nálgast.
En ef þú ferð of nálægt áttu ekki afturkvæmt.
Ef ég væri mikið fyrir veðmál, eins og ég er í raun,
myndi ég segja að Kane feldi sig þar.
Við fengum svörin. Förum.
Brátt verður þú enn kraftmeiri en hann.
En þú ert ekki tilbúinn og blandaðir honum of snemma í málið.
Ég skynja hvernig þeir nálgast okkur.
Er ég áhyggjufullur?
Þetta er auðveldara núna ef eitthvað er.
Við hefðum ekki getað planað þetta betur...
Hæ, ég vildi segja þér að orikalkum-bræðslan
hefur náð hámarks afkastagetu.
EINHVERS STAÐAR Í SUÐUR-KYRRAHAFI
DJÖFLADJÚP
Ég vann.
Topo, farðu til Atlantis og segðu þeim hvar við erum.
Veistu hvað væri best núna?
Liðsauki?
Stór og feitur ostborgari og Guinness-kolla.
Þú verður að játa að maturinn er betri uppi.
Það efast ég um.
Bíddu við. Fórstu aldrei upp og fékkst þér ostborgara?
Hvað þá? - Eða pítsusneið með pepperóní?
Eða þykka og safaríka steik með frönskum og sjeik og...
Jafnvel orð landkrabbanna yfir matinn hljóma viðbjóðslega.
Fordómar héldu þér frá því að njóta hálfs heimsins.
Þú ættir að íhuga það. Það er þinn missir, gaur.
Já!
Þú hefur aldrei smakkað svona.
Hvað er þetta? - Kakkalakki.
Borðar maður hann? - Já, þeir eru rækjur landsins.
Já, hann er góður. Drekktu þetta.
Þú fyrst.
Sérðu þetta?
Er þetta ekki eðlilegt?
Alls ekki eðlilegt.
Förum héðan. -Þú sérð hvað orikalkum er hættulegt.
Það hefur stökkbreytt lífríkinu hér á örskömmum tíma
og skrímslagert allt saman.
Fjandinn.
Hlauptu!
Komdu.
Hraðar!
Hvað ertu að gera?
Ég er ekki vanur hlaupum.
Gerðu eins og ég. Lyftu handleggjum og fótleggjum.
Svona?
Fjandinn sjálfur. - Já!
Bíddu. - Já!
Stökkvum. Við lifum af fallið.
Ertu galinn? Það verður sárt.
Hvað viltu gera? Berjast við hoppandi púkana?
Hvað er þetta? Hvað stendur?
Þetta er forn-atlantíska.
"Sannur kóngur byggir brýr."
Hvað ertu að gera?
Fleiri heimskulegar hugmyndir?
Sko, sannur kóngur byggir brýr.
Það var myndlíking!
Ég gleymdi að segja þér eitt.
Mamma sendi ástarkveðju.
Hún hugsar stöðugt til þín.
Því segirðu mér það núna?
Ég nenni ekki að bíða eftir rétta augnablikinu.
Komdu.
Mér sýnist myndlíkingin mín hafa bjargað þér.
David? Ég gerði frekari prófanir og niðurstöðurnar eru sláandi.
Hættum að brenna orikalkuminu.
David?
Jæja, doktor. Viltu endilega vita planið mitt?
Það er svona.
Ég drep Aquaman og gjöreyði öllu sem honum er kært.
Ég myrði fjölskylduna hans og brenni ríki hans til ösku.
Ég mun hefna föður míns.
Jafnvel þótt ég verði að semja við djöfulinn til þess.
David, ekki treysta þríforkinum.
Ég dreg þennan hníf aldrei úr slíðri nema hann fái að bragða blóð.
Biddu fyrir því að sjá hann aldrei framar.
Við hljótum að nálgast upptök geislunarinnar.
Bíðum þess að skilaboðin nái til Atlantis.
Könnum svæðið þangað til.
Heyrðu, Loki. Ég þarf ekki þínar ráðleggingar.
Þú hefur staðið við þinn hluta.
Þú mátt fara aftur til Azkaban mín vegna.
Hvert er planið þitt?
Það er ekkert enn.
Hann réðst á konuna mína svo ég toga tunguna út um rassgatið.
Þú ert konungur. Þetta má ekki verða persónulegt.
Segir sá sem umbreytti allri Atlantis yfir í persónulegt egótrip?
Egóið mitt?
Þú syntir að aðalhliðinu og gerðir tilkall til krúnunnar.
Því að þú vildir rústa yfirborðinu.
Værirðu ekki svona mikið fífl værirðu enn kóngur.
Ótrúlegt.
Bíddu hægur.
Hrifsaðirðu til þín völdin án þess að vilja þau?
Ertu að grínast? Ég þoli ekki þetta embætti.
Ég geri þetta til að Atlantis rústi ekki yfirborðinu.
En ég virðist klúðra því.
Þráðirðu þetta ekki?
Alls ekki.
Frá því að faðir minn frétti af tilvist þinni
bjó hann mig undir að þú kæmir og tækir völdin.
Það er mjög sorglegt.
Af því ég buffaði þig auðveldlega, án nokkurs undirbúnings.
Tekinn!
Það gerðist ekki þannig.
Einmitt þannig. - Mera bjargaði þér.
Nei, ég lúbarði þig. - Nei, ég féll í hringiðuna hennar.
Þegiðu, við erum komnir.
Jæja, kýlum á það.
Eftir þetta fáum við okkur borgara og bjór.
Ekki ganga of langt. - Taco og tekíla.
Ég skil ekki þessi orð.
Hey!
Rólegur.
Orikalkum-bræðsla.
Allt þetta stolna orikalkum.
Þau brenna því bara.
Hann hitar andrúmsloftið viljandi.
Þetta endar með ósköpum.
Allur staðurinn er með varmahlíf
til að snúa á hitamyndagervitungl.
Hvernig stöðvum við þetta?
Við þyrftum að eyðileggja alla eyjuna.
Farið frá þessu, strax!
Byssan er forn en hún var smíðuð til að drepa Atlantisbúa.
Afsakið, ég meinti þetta ekki.
Ég vildi gefast upp áður en þið stútuðuð mér.
Takið mig með ykkur.
Rotaðu hann og hjálpaðu mér að fela líkin.
Nei, bíðið aðeins.
Ég vildi ekkert af þessu.
Ég vildi bara sjá Atlantis með eigin augum
og deila undrum þess með heimsbyggðinni.
Ég er vísindamaður og vildi að fólk tæki mig alvarlega.
David Kane sagðist hjálpa mér en ég fæ ekki að fara.
Eigum við að trúa því að þú hafir ekki átt þátt í þessu?
Ég veit.
Ég hef gert margt ljótt.
En hann hefði drepið mig annars.
Rotaðu hann.
Nei.
Ég skal rota hann. - Nei!
Hvað? - Nei.
Þá það.
Þú mátt koma með okkur.
Takk fyrir.
En leystu frá skjóðunni eða ég gef þér einn sassa!
Allt í lagi.
Það er svarti þríforkurinn. Hann beintengist fornri illsku.
Kane fær krafta í skiptum...
Ég þoli ekki þegar þetta gerist.
Stöðvið þá!
Nei, nei, ekki orikalkumið.
Viltu sprengja okkur?
Springur þetta? - Já.
Mín mistök!
Hættu að nota þetta!
Þegiðu og leyfðu mér að bjarga þér.
Aftur.
Berst hann við okkur án búningsins?
Ég sagði að hann væri sterkari.
Hann er samt bara landkrabbi.
Brói!
Ég bjóst aldrei við að sjá ykkur tvo berjast hlið við hlið.
Við gerum undantekningu fyrir þig.
Enginn annar en ég má lemja bróður minn.
Ég ætlaði að drepa þig í lokin en takk fyrir að kíkja í heimsókn.
Þú auðveldar mér þetta.
Já!
Komið bara.
Ég er konungabani.
Sprengið alla eyjuna.
Skjótið að vild.
Komum okkur héðan.
Bilun. Bilun. Varúð. Varúð.
Shin, áfram nú!
Eftir hverju bíðurðu?
Notaðu helvítis vopnið!
Verst að blanda ykkur í þetta
en Fiskmennirnir mega ekki gruna Atlantis um aðild.
Atlantis ræður ekki yfir herliði Xebel, heldur ég.
Og Lögurinn hefur ekki gleymt skuld sinni við þig.
Þú getur alltaf stólað á okkur.
Eitthvað kom fyrir mig.
Þegar ég snerti svarta þríforkinn.
Af hverju er hann hérna?
Hann ætti að fara aftur í fangelsið. - Hlustum á hann fyrst.
Ég gerði þau mistök einu sinni.
Ég veit að honum er ekki treystandi.
Hann skar af mér klóna.
Tók hana heilt ár að vaxa aftur.
Hann vill stöðva Manta eins og við.
Svo vil ég taka það fram
að við hefðum ekki náð svona langt án hans.
Ég sá Týnda konungsríkið.
Mamma, ég þekki þetta ekki nógu vel.
Getur það staðist?
Við vitum bara að eitt sinn var sjöunda ríkið til
og dag einn, rétt fyrir hrunið,
var öllum gögnum um það eytt úr skjalasafninu.
Hvernig veistu að þú sást Týnda konungsríkið?
Enginn veit hvað það kallaðist.
Það kallast Necrus.
Ég sá það ekki bara.
Ég þekkti það.
Næstum eins og ég minntist þess.
Þetta voru slitur af minningum einhvers annars.
Á tímum Atlans konungs voru sjö sameinuð konungsríki Atlantis.
En Svartaborg varð þeim öllum til bölvunar.
Með því að nýta orikalkum
varð Necrus snögglega stórveldi, engu öðru líkt.
En fórnarkostnaðurinn var mikill.
Þetta eitraði landið og hafið
og huga harðstjórans sem réð ríkjum í Necrus.
Það var bróðir Atlans, Kordax.
Atlan grátbað hann um að hætta að nota efnið til að skaða ekki jörðina.
En Kordax var í nöp við Atlan
og hélt að bróðir hans vildi ræna hann völdum.
Hann sneri sér að svartagaldri og smíðaði illskuáhald.
Þennan svarta þrífork.
Hann umbreytti þegnum sínum og sjálfum sér í skrímsli
til að berjast gegn Atlantis.
Bræðurnir tveir fóru í stríð.
En Atlan sigraði Kordax og hneppti hann og Necrus í fjötra
með galdri sem hann framdi með eigin blóði.
Til að tryggja að myrkur máttur Kordax myndi aldrei finnast.
Þess vegna var öllum gögnum um Necrus eytt.
Þessari illsku var ætlað að vera frosin til eilífðar.
En David Kane fann hana.
Og hún heltekur hann hægt og rólega.
En þótt jöklarnir bráðni verður Kordax ekki frjáls.
Atlan framdi blóðgaldur til að fjötra Kordax.
Aðeins Atlan gat frelsað hann.
Manta þarf ekki sjálfan Atlan heldur aðeins blóð úr Atlan.
Blóðgaldur snýst aðeins um DNA.
Lykillinn að fangelsi Kordax er konunglegi ættleggurinn.
Hann þarf að fá blóð úr þér, mér eða Arthuri.
Ættin endar á okkur.
Það er ekki rétt.
Skógareldar hefðu áður talist stórfréttir
en nú geisa þeir næstum vikulega.
Við verðum vitni að fordæmalausu veðurfari á jörðinni
og veðurfræðingar geta ekki útskýrt þessar snöggu breytingar.
Allt frá hitabylgjum og þurrkum
sem slá öll hitamet og yfir í steypiregn og flóð.
Hvað gengur á?
Vegna fellibylja hefur milljón heimila misst rafmagn...
Milljón og eitt heimili.
Ég verð að sækja vasaljósið.
Ég læt þig lifa svo að hann geti horft á þig deyja.
Pabbi!
Tom! - Pabbi!
Tom!
Nei! Pabbi!
Hvar er Junior?
Tom. Nei.
Mig tekur það sárt.
Hvar er Junior?
Manta... rændi Junior.
Nei! - Nei!
Nei!
SENDI STAÐSETNINGU
STAÐSETNING SEND
Ástand hans er stöðugt.
Hann jafnar sig.
Við greindum merki.
Það er dauft en sent út á gamalli atlantískri tíðni.
Á leið til Suðurskautslandsins.
Sæktu drenginn okkar. -Ég geri það.
Mig dreymdi um þetta.
Að sjá ykkur tvo standa saman sem bræður.
Lofið mér því að vernda hvor annan.
Lofaðu því, Orm.
Farið.
Flottar öldur, Nereus.
Skipið þitt er mjög öflugt en hægara en sækýr.
Losum okkur við þessa byrði og ferðumst létt.
Hvernig verstu hljóðbylgjuvopninu?
Eina leiðin er að svara honum með gríðarlegu afli úr öllum áttum.
Ekki með son okkar í skotlínunni. - Hvað annað er hægt?
Við eigum enga vörn gegn vopninu.
Bíðum við.
Skýtur vopnið hljóðbylgjum sem trufla taugakerfið í okkur?
Já, úthljóðsbergmáli.
Hvað ef við truflum bergmálið með annarri hljóðbylgju á sömu tíðni
sem er miklu háværari?
Viltu trufla truflun þeirra?
Það verður það auðvelda.
Sækið ykkur vopn.
Hafið fákana ferðbúna.
Honum er aldeilis illa við þig.
Þér hefur orðið vel ágengt.
Þau rústuðu bræðsluofninum áður en verkinu lauk
en við vorum nálægt því.
Eitt hnitmiðað flugskeyti ætti að duga.
Guð, hvað höfum við gert?
Heimsbyggðin var að gera það sama.
Við flýttum ferlinu aðeins um nokkur ár.
Ísinn er ekki fullbráðinn en skannarnir sýndu veikan blett.
Hérna.
Þetta leiðir þig beint til Kordax.
Hafðu hljóðbylgjuvopnið klárt.
Pakkaðu barninu og græjaðu þig.
Kafteinn, fjöldi óvina nálgast.
FLUGSKEYTI VIRKJAÐ
Þið eruð of sein.
Bíddu...
Hlaðið vopnið.
Ertu ekki að grínast?
Stórmerkilegt.
NECRUS, TÝNDA KONUNGSRÍKIÐ
Staðurinn er gríðarstór. Gæti verið hvar sem er.
Hásæti Necrus er í miðju borgarinnar.
Ég skynja eitthvað í vatninu. - Lýsið það.
Sagðirðu ekki að Kordax hefði breytt þegnum sínum í skrímslaher?
Jú, ég sagði það.
Hafið augun galopin.
Auðvelt, ég get ekki lokað mínum.
Verið öll tilbúin. Eitthvað nálgast.
Skjótið að vild.
Finnum undankomuleið.
Þetta ætti að ná í gegn. -Ég og mínir menn sjáum um ormana.
Farðu og bjargaðu prinsinum.
Takk, yðar hátign.
Komið, aumu hryggleysingjar.
Tökum á því!
Hjálpaðu mér!
Komdu með barnið.
Þú valdir rangan dag til að safna kjarki, doktor.
Farið inn fyrir hliðið.
Við verðum að loka hliðinu.
Láttu son minn í friði!
Blóðið úr þér nægir mér.
Viltu blóð? Komdu og taktu það.
Aquaman!
Þú klæðist brynju bróður míns og beitir þríforki hans
en ert varla hálfdrættingur á við hann.
En ömurlegt.
Mera!
Farðu!
Mera...
Hlauptu!
Frelsaðu mig úr prísund minni
og allur máttur minn verður þinn til að beita að vild.
Dreptu hann og vertu Hafmeistarinn á ný.
Já, þetta er sko veruleg framför.
Kraftmikill atlantískur líkami.
Þessi hatar þig enn meira en hinn.
Það er lygi. Ég veit að þú ert þarna, bróðir.
Skilurðu ekki að þú getur ekki sigrað?
Annaðhvort drepurðu bróður þinn eða deyrð sjálfur.
Með blóði Atlans er galdrinum aflétt.
Eilíf nótt mín er loks á enda runnin.
Ég berst ekki lengur við brúðurnar þínar, Kordax.
Nú berst ég við þig.
Réttu mér hann! - Nei!
Ég klára þetta. - Ekki láta hann taka hann.
Hefur hann ekki tekið nóg?
Gefðu frá þér konungsvaldið.
Nú verð ég að endurheimta það sem mér var ætlað.
Þú ert heimskur að halda að hann gæti breyst.
Ég vissi að þú myndir gera þetta.
Þú ert eini sanni konungurinn.
Atlantis á skilið eina sanna konunginn sinn.
Ég er hinn eini sanni konungur!
Áður fyrr þráði ég ekkert heitar en að fá að hitta þig.
Láta þig vita að þú værir ekki einn og að við stæðum saman.
Lofið mér því að gæta hvor annars.
Svona nú, litli bróðir. Drepum þennan drullusokk.
Ég meinti það sem ég sagði við fyrstu kynni.
Sama hvað, þá ertu aldrei einn.
Við stöndum saman.
Þú ert bróðir minn.
Orm.
Slepptu takinu.
Orm, slepptu takinu.
Ég lifi á ný!
Ég hef beðið öldum saman í myrkrinu eftir þessari stund.
Fjandinn.
Arthur!
Aldrei.
Förum héðan. Galdrinum var aflétt.
Komum okkur héðan!
Flýtum okkur!
Það er rétt!
Koma svo, elskan! Já!
Já!
Ástin mín.
Hæ, drengurinn minn.
Shin.
Þakka þér fyrir.
Stórmerkilegt.
Þið virðist öll heil á húfi. Það er gott að sjá.
Ég er ekki heill á húfi. Klóin var skorin af mér.
Aftur!
Þú ert grjótharður krabbi, yðar hátign.
Hvað mig varðar hefur þú greitt þína skuld.
En það verða ekki allir sammála.
Verst að þú hafir verið drepinn þarna.
Já.
Allur þessi ís.
Ómögulegt að finna líkið.
Hafðu hægt um þig.
En ekki fara of langt.
Ég gæti þurft ráðleggingar frá þér
um allt sem snýr að því að stjórna konungsríkinu.
Þakka þér fyrir...
bróðir.
Þú gerir þetta ekki jafnilla og þú heldur.
Atlantisbúar eru lánsamir að eiga þig að.
Þú varst allt sem ég var ekki.
Þú gerir alltaf það rétta þótt hið ranga sé auðveldara.
Og þú getur beðið aðra um hjálp, jafnvel versta óvin þinn.
Stundum finnst þér þú varla vita hvað þú gerir
en treystu innsæi þínu.
Ef þú vísar veginn mun Atlantis fylgja þér.
Sannur kóngur byggir brýr, ekki satt?
Var það ekki bara myndlíking?
Myndlíkingin þín gæti hafa bjargað allri plánetunni.
Nýjustu fréttir.
Sögulegur viðburður.
Þýðing þessara atburða...
...er ólýsanleg.
Fyrstu kynni okkar...
...af sjávarþjóðinni Atlantis.
Heill menningarheimur sem var falinn í þúsundir ára kemur í ljós.
Það er óhætt að segja að heimurinn sé breyttur.
Konungur Atlantis hafði samband við S.Þ.
og sækir formlega um aðild.
Hann leggur til sameiginlegt átak til bjargar loftslaginu.
Sagt er að þetta séu niðurstöður margra vikna leynifunda
við Sameinuðu þjóðirnar. - Beint frá Ellis-eyju.
Fyrsti opinberi sendiherra Atlantis ávarpar Sameinuðu þjóðirnar.
Ég kem hingað í dag sem fulltrúi tveggja heima.
Landsins og hafsins.
Ég er boðberi breytinga á báðum þessum heimum.
Ég óska eftir alþjóðlegri einingu um hnattrænt neyðarástand.
Reynum loks að finna samhljóm og jafnvægi á milli heima okkar.
Atlantis hjálpar ykkur með vísindum sínum og tækni.
Með þekkingu ykkar á loftinu og þekkingu okkar á hafinu
skrifum við saman næsta kafla í sögu okkar
frekar en endalok hennar.
Stundum munu sjónarmið okkar virðast of ólík
en þá lítum við undir yfirborðið
til að sjá að við öll á plánetunni höfum sömu markmið og þrár.
Jafnvel þótt siðir okkar virðist undarlegir.
Bjór og ostborgari.
Mjög feitur eins og þú vildir.
Með því að sigrast á fordómum okkar
verðum við sterkari og skiljum okkur sjálf betur.
Nýtum þetta tækifæri til að skapa betri og vænlegri framtíð
fyrir börnin okkar og fjölskyldurnar okkar.
Ég heiti Arthur Curry.
Ég er réttmætur leiðtogi neðansjávarríkisins Atlantis.
Ég er faðir, bróðir,
stríðskappi og vinur.
Ég er konungur Atlantis.
Ég er Aquaman.
Íslenskur texti: Jóhann Axel Andersen